Διαδικασίες μέντορινγκ και επαγγελματική ικανοποίηση διευθυντών σχολικών μονάδων προσχολικής και πρωτοβάθμιας εκπαίδευσης
Creators: name: Καλουδά, Αννα Δημητρίου
Publisher: name: Aristotle University of Thessaloniki
Year: 2021
Subjects: Μέντορινγκ
Επαγγελματική Ικανοποίηση
Διευθυντές σχολικών μονάδων
Mentoring
Job Satisfaction
School Principals

description: Τα τελευταία χρόνια η αναγκαιότητα εισαγωγής προγραμμάτων καθοδήγησης αναγνωρίζεται σε ολοένα και περισσότερες χώρες του εξωτερικού, επισημαίνοντας την σημασία της για την επιτυχία ολόκληρης της σχολικής μονάδας, αλλά και τη συμβολή της στην επαγγελματική ικανοποίηση των διευθυντών. Στην Ελλάδα, ωστόσο, παρά τις όποιες προσπάθειες εισαγωγής του θεσμού του μέντορα στα σχολεία, δεν εντοπίζεται κάποια ενεργή εφαρμογή στην πράξη, ιδιαίτερα στην περίπτωση των διευθυντών. Η διαφαινόμενη αυτή θεσμική έλλειψη αποτέλεσε και τη βάση του αρχικού προβληματισμού, καθώς κρίθηκε επιτακτική η ανάγκη διερεύνησης της ισχύουσας κατάστασης στα ελληνικά σχολεία. Σκοπός της παρούσας έρευνας είναι η διερεύνηση και η καταγραφή των εμπειριών Ελλήνων διευθυντών νηπιαγωγείων και δημοτικών σχολείων σχετικά με τις διαδικασίες μέντορινγκ, ενώ παράλληλα εξετάστηκε κατά πόσο οι εμπειρίες αυτές σχετίζονται με την επαγγελματική τους ικανοποίηση. Η εργασία είναι χωρισμένη σε δύο βασικά μέρη. Το πρώτο μέρος αποτελεί μια βιβλιογραφική ανασκόπηση του θέματος, όπου μελετώνται οι έννοιες του μέντορινγκ και της επαγγελματικής ικανοποίησης, ενώ το δεύτερο εστιάζει στην έρευνα, την καταγραφή αλλά και την ανάλυση των δεδομένων που προέκυψαν από αυτήν. Τα εργαλεία μέτρησης που χρησιμοποιήθηκαν για τις ανάγκες της έρευνας ήταν η Κλίμακα Διερεύνησης Εμπειριών Μέντορινγκ (ΚΔΕΜ) και το Teachers’ Satisfaction Inventory (TSI), έπειτα από προσαρμογή τους στο ελληνικό εκπαιδευτικό πλαίσιο και τη θεματική της έρευνας. Τα εμπειρικά δεδομένα συλλέχθηκαν από 203 διευθυντές πρωτοβάθμιας εκπαίδευσης (προσχολική και δημοτική βαθμίδα). Η διερευνητική παραγοντική ανάλυση έδειξε ότι το ερευνητικό εργαλείο ΚΔΕΜ στα ελληνικά εκπαιδευτικά δεδομένα αξιολογεί τις διαστάσεις της καθοδήγησης «επαγγελματική ανάπτυξη», «κοινωνικοσυναισθηματική υποστήριξη και «πρότυπο προς μίμηση», ενώ το ερευνητικό εργαλείο TSI αξιολογεί τις διαστάσεις της επαγγελματικής ικανοποίησης «ανθρώπινος παράγοντας», «φύση εργασίας» και «συνθήκες εργασίας». Τα αποτελέσματα της έρευνας έδειξαν πως παρότι τα επίπεδα μέντορινγκ στην Ελλάδα σημειώνουν χαμηλές βαθμολογίες, λόγω της απουσίας επίσημης καθοδήγησης, φαίνεται πως οι Έλληνες διευθυντές έχουν καταφέρει να εντοπίσουν στον εργασιακό τους χώρο ένα άτομο το οποίο χρησιμοποιούν ως πρότυπο συμπεριφοράς ή του οποίου την επαγγελματική άποψη σέβονται ιδιαίτερα. Επιπλέον, εντοπίστηκε πως η επαγγελματική ικανοποίηση των διευθυντών εξαρτάται σε μεγάλο βαθμό από τον ανθρώπινο παράγοντα και τις συνθήκες εργασίας, ωστόσο φαίνεται πως οι συσχετίσεις μεταξύ των παραγόντων της επαγγελματικής ικανοποίησης, σημείωσαν μέτριες θετικές τιμές. Τέλος, εντοπίστηκαν υψηλές συσχετίσεις ανάμεσα στους παράγοντες του μέντορινγκ και της επαγγελματικής ικανοποίησης, αποδεικνύοντας τη συμβολή της καθοδήγησης στην επαγγελματική ικανοποίηση των Ελλήνων διευθυντών
description: In recent years, the need of introducing mentoring programs has been recognized in more and more countries abroad, highlighting its importance for the success of the entire school unit, but also its contribution to the professional satisfaction of principals. In Greece, however, despite any efforts of introducing the role of mentor in schools, no active implementation is found in practice, especially in the case of principals. This apparent institutional lack was the basis of the initial reflection, as the need to investigate the current situation in Greek schools was deemed imperative. The purpose of this research is to investigate and record the experiences of Greek kindergarten and primary school principals regarding the mentoring procedures, while at the same time it was examined whether these experiences are related to their professional satisfaction. The work is divided into two main parts. The first part is a bibliographic review of the topic, where the concepts of mentoring and job satisfaction are studied, while the second focuses on research, recording and analysis of data derived from it. The measurement tools used for the needs of the research were the “Mentoring Experience Investigation Scale” (KDEM) and the “Teachers ’Satisfaction Inventory” (TSI), after adapting them to the Greek educational framework and the research topic. Empirical data were collected from 203 primary education principals (pre-school and primary school). The exploratory factor analysis showed that the KDEM research tool in the Greek educational data evaluates the dimensions of the guidance “professional development”, “socio-emotional support” and “model to imitate”, while the research tool TSI evaluates the dimensions of professional satisfaction “human factor”, “nature of work” and “working conditions”. The results of the research showed that although the levels of mentoring in Greece are low, due to the lack of official guidance, it seems that Greek principals have managed to identify in their workplace a person who they use as a role model or whose professional point of view is respected. In addition, it was found that the professional satisfaction of principals depends to a large extent on the human factor and working conditions, however it seems that the correlations between the factors of professional satisfaction, recorded moderate positive scores. Finally, high correlations were identified between the factors of mentoring and professional satisfaction, proving the contribution of guidance to the professional satisfaction of Greek principals